stanford-oval/wikipedia huggingface dataset:
נוירו-כלכלה
שנאת הפסד > בחירה בין-זמנית

מושג מרכזי נוסף בכלכלה נוסף על העדפת סיכון, הוא בחירות בין-זמניות שהן החלטות הכרוכות בעלויות ובתועלות שמופצות לאורך זמן. מחקרים באשר לבחירה הבין-זמנית חוקרים את תוחלת התועלת שבני אדם מקצים לאירועים המתרחשים בזמנים שונים. המודל הדומיננטי בכלכלה שמסביר זאת הוא discounted utility. discounted utility מניח כי לבני האדם יש העדפת זמן עקבית והם יקצו ערך לאירועים במנותק מהשאלה מתי הם מתרחשים. בדומה לאקסיומות פון נוימן-מורגנשטרן בתחום של הסבר קבלת החלטות תחת סיכון, discounted utility אינו מסביר בצורה מוצלחת בחירה בין-זמנית. לדוגמה, discounted utility מניח שאנשים שמעדיפים קבלת ממתק אחד היום, יותר מקבלת שני ממתקים מחר, גם יעדיפו קבלת ממתק אחד בעוד 100 ימים מהיום על פני קבלת שני ממתקים בעוד 101 ימים מהיום. ישנן ראיות חזקות נגד חלק אחרון זה, הן אצל בני אדם, הן אצל בעלי חיים והיוון היפרבולי הוצע כמודל חלופי. לפי מודל זה, הערכות שווי נופלות במהירות רבה לתקופות עיכוב קטנות, אך נופלות לאט לתקופות עיכוב ארוכות יותר. הדבר מסביר טוב יותר מדוע רוב האנשים שהיו בוחרים לקבל ממתק אחד עכשיו על פני קבלת שני ממתקים מחר, היו, למעשה, מעדיפים לקבל שני ממתקים בעוד 101 ימים על פני קבלת ממתק אחד בעוד 100 ימים, כפי שניתן היה להניח על פי אקסיומות פון נוימן-מורגנשטרן.
המחקר הנוירו-כלכלי בתחום הבחירה הבין-זמנית נועד במידה רבה להבין אילו התנהגויות מתווכות נצפות, כגון היוון עתיד ובחירה אימפולסיבית בתגמול קטן קרוב יותר על פני תגמול גדול מרוחק יותר. נראה שהתהליך של בחירה בין תגמול מיידי לתגמול מושהה מתווך על ידי אינטראקציה בין שני אזורים במוח. בבחירות בהן היו מעורבים הן תגמול ראשי (מיץ פירות) והן תגמול משני (כסף), הייתה המערכת הלימבית פעילה מאוד כשנבחר התגמול המיידי ואילו צִדה הרוחבי של קליפת המוח הקדם-מצחית הייתה פעילה באותה מידה בעת בחירת כל אחת מהאפשרויות.
קבלת החלטות חברתיות

בעוד שרוב המחקר על קבלת החלטות נוטה להתמקד ביחידים המקבלים החלטות מחוץ להקשר חברתי, יש גם חשיבות לקחת בחשבון החלטות שמעורבות באינטראקציה חברתית. סוגי המצבים שתאורטיקנים בתחומי ההחלטות חוקרים מגוון וכולל בתוכו אלטרואיזם, שיתוף פעולה, ענישה ותגמול. אחת המשימות שמפיקים מהן תועלת בתדירות הגבוהה ביותר בקבלת החלטות חברתיות היא דילמת האסיר. בסיטואציה זאת, התוצאה הסופית של בחירה מסוימת תלויה לא רק בהחלטה של הפרט, אלא גם בזו של הפרט הנוסף שמשחק במשחק. הפרט יכול לבחור לשתף פעולה עם השותף שלו, או לערוק נגד השותף. במהלך משחק טיפוסי, אינדיבידואלים נוטים להעדיף שיתוף פעולה הדדי על אף שעריקה תוביל לתשלום כללי גבוה יותר. תוצאה זאת מרמזת שאינדיבידואלים מוּנָעים לא רק מרווחים כספיים, אלא גם מתגמול שנגזר משיתוף פעולה בסיטואציה חברתית.
רעיון זה נתמך במחקרי הדמיה עצבית שמפגינים רמה גבוהה של הפעלה בסטריאטום הגחוני (ventral striatum) כאשר פרטים משתפים פעולה עם אדם נוסף, אך זהו אינו המקרה כאשר אנשים משחקים באותה דילמת אסיר נגד מחשב. הסטריאטום הגחוני הוא חלק ממערכת החיזוק כך שמחקר זה מציע את האפשרות שעשויים להיות אזורים של מערכת החיזוק שפעילים ספציפית בעת שיתוף פעולה במצבים חברתיים. תמיכה נוספת לרעיון זה מגיעה ממחקר שמדגים שפעילות בסטריאטום ובטגמנטום הגחוני מראה דפוסים דומים של פעילות כשמתקבל כסף וכאשר תורמים כסף לצדקה. בשני המקרים, רמת הפעילות גדלה כשכמות הכסף גדלה. מה שמצביע על כך שהן נתינה והן קבלה של כסף מתכנסים לכדי תגמול עצבי.
אספקט חשוב של אינטראקציות חברתית כדוגמת דילמת האסיר הוא אמון. הסבירות שתשתף פעולה עם אדם אחר קשורה ישירות לשאלה כמה אמון יש לך שהוא ישתף פעולה איתך; אם אתה מצפה שהאדם האחר יערוק נגדך, אין סיבה מבחינתך לשתף איתו פעולה. נראה שהתנהגות רוויית אמון קשורה לנוכחות של אוקסיטוצין, הורמון המעורב בהתנהגות אימהית ובקשר זוגי במינים רבים. כאשר רמות האוקסיטוצין עלו בקרב בני אדם, הם נטו להאמין יותר בבני אדם אחרים מאשר האנשים בקבוצת הביקורת, אף על פי שהרמות הכוללות של לקיחת סיכונים שהפגינו לא הושפעו, מה שמרמז שאוקסיטוצין מעורב במיוחד בהיבטים חברתיים של לקיחת סיכונים.
מחקרים בעשור האחרון חשפו כי ישנם שלושה מנגנונים ראשוניים שהתגלו במוח האנושי אשר יחדיו נראים כמתפקדים כמצפן מוסרי. מערכות אלה הן: נוירוני מראה, תאוריה של תודעה, וייצוגים רגשיים. כל אחד מאלו הם מבנים עצביים מובחנים אך לא עצמאיים, התומכים בהתנהגויות חברתיות.
מתודולוגיה

ניסויים בכלכלה התנהגותית תיעדו את החלטתו של הפרט על פני פרמטרים מתוכננים והשתמשו בנתונים כדי ליצור מודלים פורמליים שמנבאים ביצועים. נוירו-כלכלנים מרחיבים גישה זאת באמצעות הוספת תצפיות על מערכת העצבים למערכת של משתנים מסבירים. אחת המטרות של נוירו-כלכלה היא לתרום שכבה נוספת של נתונים להשערות הניתנות לבדיקה של מודלים אלו.
יתרה מזאת, נעשה שימוש במחקר נוירו-כלכלי להבנת והסברת אספקטים בהתנהגות האנושית שלא תואמים את המודלים הכלכליים המסורתיים. בעוד שכלכלנים פוטרים דפוסי התנהגות אלו באופן כללי כ"כוזבים" או "לא הגיוניים", חוקרי נוירו-כלכלה מנסים לקבוע את הסיבות הביולוגיות להתנהגויות אלה. באמצעות שימוש בגישה זו, אנו עשויים להיות מסוגלים למצוא את הסיבות התקפות לנוכחות של התנהגויות תת-אופטימליות, לכאורה, אלו.
מתודולוגיה > טכניקות המחקר הנוירוביולוגי

ישנן מספר שיטות שונות שניתן לנצלן על מנת להבין את הבסיס הביולוגי של התנהגות כלכלית. נעשה שימוש בדימות מוחי אצל בני אדם על מנת לקבוע אילו אזורים במוח הם הפעילים ביותר במהלך משימה ספציפית. כמה מטכניקות אלו, דוגמת דימות תהודה מגנטית תפקודי (fMRIׂׂׂׂׂ) וטומוגרפיית פליטת פוזיטרונים (PET) מתאימות ביותר על מנת לתת תמונה מפורטת של המוח, מה שעשוי לתת מידע אודות מבנים ספציפיים שמעורבים במשימה. בטכניקות אחרות דוגמת ERP‏ (event-related potentials) נעשה שימוש על מנת לצבור ידע מפורט של מהלך הזמן של אירועים בתוך שטח כללי יותר של המוח.
בנוסף ללמידת אזורים של המוח, מחקרים אחרים מכוונים להבנת פונקציות של כימיקלים שונים במוח בזיקה להתנהגות. מטרה זאת ניתנת להשגה באמצעות בדיקת המתאם שבין רמות קיימות של כימיקלים במוח לבין דפוסי התנהגות שונים, או באמצעות שינוי אקטיבי של כמות של החומר הכימי במוח ובחינת השינויים ההתנהגותיים שמתקבלים. לדוגמה, נראה שהמוליך העצבי סרוטונין מעורב בקבלת החלטות הקשורות בבחירה בין-זמנית ואילו דופמין מנוצל בזמן שאנשים מבצעים שיפוטים הכרוכים באי ודאות. יתר על כן, הגדלה מלאכותית של רמות האוקסיטוצין מגבירה התנהגות נותנת-אמון בקרב בני אדם, בזמן שאנשים עם רמות קורטיזול גבוהות נוטים להיות יותר אימפולסיביים.
בנוסף ללמידת ההתנהגות של בני אדם נורמליים במטלות של קבלת החלטות, מחקרים אחרים עוסקים בהשוואת ההתנהגות של אנשים נורמליים לזו של אנשים עם נזק לאזורים של המוח הצפויים להיות מעורבים בהתנהגויות מסוימות. בבני אדם, זה אומר למצוא אנשים עם סוגים מסוימים של ליקוי עצבי. כך, למשל, נראה כי אנשים עם נזק לאמיגדלה מפגינים פחות שנאת הפסד לעומת נבדקי ביקורת. כמו כן, תוצאות מסקר שמדד התאמות בין חוסר תפקוד של קליפת המוח הקדם-מצחית נמצאים במתאם עם עמדות כלכליות כלליות.
מחקרים קודמים חקרו את הדפוסים ההתנהגותיים של מטופלים עם הפרעות פסיכיאטריות כמו סכיזופרניה, אוטיזם, דיכאון או התמכרות, על מנת להשיג את התובנות באשר לפתופיזיולוגיה שלהן. במחקרים בבעלי חיים, ניסויים בתנאים שמבוקרים במידה רבה עשויים לתת מידע יותר ספציפי על החשיבות של אזורים שונים במוח להתנהגות כלכלית. אלו יכולים לכלול הטלת נגע באזורים שונים במוח ומדידת שינויים בהתנהגות כתוצאה מכך, או שימוש באלקטרודות על מנת למדוד את הירי של נוירונים בודדים בתגובה לגירויים מסוימים.
ניסויים

בניסוי טיפוסי בהתנהגות כלכלית, הפרט מתבקש לקבל סדרה של החלטות כלכליות. לדוגמה, הפרט יכול להישאל אם הוא מעדיף שיהיו לו 45 סנט, או להמר בהסתברות של 50% לזכייה בדולר אמריקני אחד, כשיש גם 50% שלא יקבל דבר. הניסוי ימדוד אז משתנים שונים, על מנת לקבוע מה מתרחש במוחו של הפרט בזמן שהוא מקבל את ההחלטה. מחברים אחדים הדגימו את העובדה שכלים מתחום הנוירו-כלכלה עשויים להיות שימושיים לא רק לתיאור ניסויים המעורבים בתגמול, אלא גם עשויים להיות מיושמים לצורך תיאור ההתנהגות הפסיכולוגית של תסמונות פסיכיאטריות שכיחות דוגמת התמכרות כמו גם מחשבות שווא.
תוכניות נוירו-כלכלה באקדמיה

מספר אוניברסיטאות מנהיגות מחקר ישיר בנוירו-כלכלה, ביניהן ניתן למנות את המכון הטכנולוגי של מסצ'וסטס, המכון הטכנולוגי של קליפורניה, אוניברסיטת ניו יורק, אוניברסיטת קרנגי מלון, אוניברסיטת דיוק ואוניברסיטת ג'ורג' מייסון. מספר מוסדות להשכלה גבוהה מציעים תואר בנוירו-כלכלה. Claremont Graduate University הייתה למוסד הראשון המעניק דוקטורט בנוירו-כלכלה; היא נותרה אחד ממכוני הנוירו-כלכלה המעטים בארצות הברית. המכון הטכנולוגי של קליפורניה התחיל להציע את הדוקטורט ההתנהגותי והחברתי במדעי המוח בשיתוף עם מערכות עצביות ומחשוב ועם תוכניות במדעי החברה, כשהוא משלב תאוריה כלכלית, נוירוביולוגיה, מדעי המוח חישוביים, מידול סיבתי דינמי וטכניקות מתחום מדעי המוח.
החל ב-2010, המחלקה לכלכלה באוניברסיטת ציריך החלה להציע תוכנית המעניקה דוקטורט בנוירו-כלכלה. סטודנטים בתוכנית זו ייקחו קורסי נוירו-כלכלה ייעודיים ויערכו מחקרים במסגרת קבוצות המחקר במעבדה של המחלקה לחקר מערכות נוירולוגיות וחברתיות. אוניברסיטת מאסטריכט שבהולנד מציעה תוכנית מחקר בת שנתיים ללימודי תואר שני בנוירו-כלכלה. התוכנית היא יוזמה משותפת של המחלקה לכלכלה של הפקולטה לפסיכולוגיה ולמדעי המוח. היא מציעה קורסי ליבה ברמת דוקטורט בכלכלה, מדעי המוח חברתיים וקוגניטיביים, והדרכה מעשית בשיטות ניסוייות ומתחום מדעי המוח. ניתן למצוא רשימה של רוב התוכניות לתואר בתחום זה, באתר החברה לנוירו-כלכלה.
ביקורת

מומחים שונים מתחו ביקורת על התחום המתפתח. דוגמאות לביקורת ניתן לראות בטענה שזהו תחום ש"משווק את עצמו יתר על המידה"; או בכך שמחקרים נוירו-כלכליים "לא מבינים ומזלזלים במודלים כלכליים מסורתיים". טיעון ביקורתי של כלכלנים מסורתיים נגד גישת הנוירו-כלכלה הוא שהשימוש בנתונים שאינם נתונים לבחירה אנושית, דוגמת זמן תגובה, מעקב עיניים ואותות עצביים שאנשים יוצרים בעת קבלת החלטות, צריכים להיות מחוץ לכל ניתוח כלכלי.
נוירו-שיווק

נוירו-שיווק היא דיסציפלינה נפרדת שקשורה באופן הדוק לנוירו-כלכלה. בעוד שלנוירו-כלכלה יש יעדים יותר אקדמיים, מאחר שבתחום נחקרים המנגנונים הבסיסיים של קבלת החלטות, נוירו-שיווק הוא שדה יישומי שמשתמש בכלי הדמיה מוחית לצורך מחקרי שוק.
הערות שוליים

↑  Society For NeuroEconomics
| --- | --- |
בקרת זהויות :  NLI: 987007537565905171  BnF: cb13571612s (data)  LCCN: sh2005008805
נמל התעופה הבין-לאומי מנאוס אדוארדו גומס

נמל התעופה הבין-לאומי מנאוס אדוארדו גומס הוא נמל תעופה המשרת את העיר מנאוס, בירת מדינת אמזונאס שבברזיל. בשנת 2021 עברו בו 1,725,236 נוסעים במסגרת 39,367 תנועות מטוסים.
הנמל נקרא על שמו של איש חיל האוויר הברזילאי והפוליטיקאי אדוארדו גומס.
נמל התעופה

בניית נמל התעופה החלה בשנת 1972 באתר הנמצא 14 קילומטר מצפון מערב למרכזה של מנאוס. הוא החל לפעול ב-31 במרץ 1976. הוא הוקם על מנת להחליף את נמל התעופה הקודם של מנאוס, פונטה פלאדה (אנ'), שנוסד ב-1954 ולאחר הפעלת נמל אדוארדו גומס הועבר כולו לשימוש חיל האוויר של ברזיל.
נמל התעופה החדש היה בשעתו המודרני ביותר בברזיל והראשון בה שכלל גשרי עלייה למטוס. בנמל התעופה הוקם טרמינל אחד, המשמש את כל טיסות הפנים והטיסות הבינלאומיות הפועלות בו. ב-1985 נחנך טרמינל 2, המשמש טיסות תעופה כללית.
בנמל התעופה יש גם פעילות הטסת מטענים נרחבת, ופועלים בו שלושה טרמינלים למטען, בשטח כולל של 49,000 מטר רבוע. הם הוקמו ב-1976, 1980 ו-2004.
בנמל פועל מסלול טיסה אחד באורך של 2,700 מטר.
הנמל שודרג לקראת משחקי מונדיאל 2014 בברזיל, שבהם אירחה מנאוס חלק מהמשחקים.
ב-14 במאי 2004 התרסק לא הרחק מהנמל מטוס נוסעים של החברה הברזילאית האזורית Rico Linhas Aéreas (אנ') שהיה בדרכו אליו. כל 33 יושבי המטוס נספו.
פעילות

נמל התעופה משרת שבע חברות תעופה, רובן ברזילאיות, לרבות החברה הגדולה בברזיל, LATAM, וכן החברה הפנמית קופה איירליינס. הן מפעילות קווי תעופה בינו לבין עשרות יעדי פנים בברזיל, לרבות הערים ריו דה ז'ניירו, סאו פאולו, ברזיליה וכן לפנמה סיטי.
בפעילות הטסת המטענים בנמל מעורבות שש חברות תעופה למטען. הן מקיימות טיסות ליעדים בברזיל, וכן לפרגוואי, קולומביה, ונצואלה, אקוודור, פרו, ארגנטינה, קוסטה ריקה, פנמה, מקסיקו, ארצות הברית ולוקסמבורג.
בשנת 2000 עברו בנמל מעט יותר ממיליון נוסעים. לאחר מכן עלה מספרם בהתמדה ובשנת 2014, שבה נערכו בברזיל משחקי גביע העולם בכדורגל, הגיע לשיא של כל הזמנים - 3,419,893. לאחר מכן חלה ירידה במספר הנוסעים עד לכמחצית מהשיא, גם עקב מגפת הקורונה.
הערות שוליים

↑  מקור: אתר ויקינתונים.
סטפן אאורלו

סטפן אאורלו (באנגלית: Stephen Ahorlu; נולד ב-5 בספטמבר 1988) הוא שוער כדורגל גנאי המשחק בהארט אוף ליונס.
קריירה

אאורלו התחיל את הקריירה שלו בהארט אוף ליונס. בקיץ 2010 חתם בהפועל אשקלון שעלתה לליגת העל. לאחר שבסיום העונה ירד עם המועדון לליגה הלאומית חזר לגאנה וחתם במדאמה. בפברואר 2012 הושאל לעמנואל סטארס. בקיץ 2012 חזר להארט אוף ליונס.
אאורלו ערך את הופעת הבכורה שלו בנבחרת גאנה ב-1 באוקטובר 2009 במשחק ידידות נגד ארגנטינה. הוא נכלל בסגל הנבחרת לקראת מונדיאל 2010 ושימש כשוער שני.
סבסטיאן פיניירה

סבסטיאן פיניירה למחרת ניצחונו בסבב השני של הבחירות לנשיאות צ'ילה, שנערכו ב-17 בינואר 2010
מיגל חואן סבסטיאן פיניירה אצ'ניקה (בספרדית: ‏Miguel Juan Sebastián Piñera Echeniqueקובץ:Sebapronunciation.ogg‏Ⓘ‏; 1 בדצמבר 1949 – 6 בפברואר 2024) היה פוליטיקאי צ'יליאני, שכיהן כנשיא צ'ילה בשנים 2010–2014 ובשנים 2018–2022.
ביוגרפיה

פיניירה נולד בעיר סנטיאגו שבצ'ילה למגדלנה אצ'ניקה רוסאס ולחוסה פיניירה קארוויו, לשעבר שגריר צ'ילה בבלגיה ובאו"ם. אימו ממוצא בסקי ומשפחתו של אביו היא במקור מאסטוריאס שבספרד. לאחר סיום לימודיו הוא עבד כמורה בשנים 1971–1988 והיה פרופסור לכלכלה באוניברסיטת צ'ילה, באוניברסיטה האפיפיורית הקתולית של צ'ילה ובאוניברסיטת אדולפו איבאנייס. ב-1971 היה פרופסור לתאוריה פוליטית כלכלית בבית הספר לכלכלה של אוניברסיטת צ'ילה, ב-1972 היה פרופסור בבית הספר לעסקים של ולפראיסו.
פיניירה הרוויח חלק נרחב מההון האישי שלו דרך השקעות נבונות בתשתיות בנייה, חברות תעופה אזרחית, רשתות קניין אוכל וחברות המוכרות טלוויזיות. בשנת 2006 אף השקיע בנבחרת הכדורגל קולו-קולו וקנה מעל 50% מהמניות שלה. דרך השקעות אלו הרוויח פיניירה הון אשר מוערך לפי מגזין פורבס בלפחות 2.9 מיליארד דולר אמריקאי.
ב-6 בפברואר 2024 נהרג פיניירה בהתרסקות המסוק הפרטי שלו.
קריירה פוליטית

פיניירה היה כלכלן בהשכלתו. שימש בעבר כסנאטור והנהיג את "הקואליציה האלקטורלית הנשיאותית והפרלמנטרית למען שינוי".
קריירה פוליטית > בחירות 2010

פיניירה נבחר בסבב השני של הבחירות לנשיאות צ'ילה שנערך ב-17 בינואר 2010 ונכנס לתפקידו ב-11 במרץ 2010. הוא ניצח ברוב של 51.6% לאחר שהתמודד בסבב השני נגד מועמד הקואליציה למען הדמוקרטיה, אדוארדו פריי מונטלבה (בנו של הנשיא לשעבר, אדוארדו פריי רואיס-טאגלה). עם השבעתו, פיניירה היה למיליארדר הראשון שמושבע לתפקיד נשיא צ'ילה.
קריירה פוליטית > בחירות 2017

ב-17 בדצמבר 2017 סבסטיאן פיניירה נבחר לקדנציה שנייה כנשיא צ'ילה. הוא זכה ל-36% מהקולות, מה שהיה להישג הגבוה ביותר מבין שמונת המועמדים האחרים לתפקיד הנשיא. בסבב השני התמודד נגד אלחנדרו גייר (Alejandro Guillier), מגיש חדשות ממפלגתה של מיצ'ל בצ'לט, קואליציית "הרוב החדש". פיניירה זכה ב-54% מהקולות.
נשיא צ'ילה > קדנציה ראשונה, 2010 - 2014 > טיפול ברעידת האדמה 2010

עם בחירתו לנשיאות היה פיניירה מועמד הימין הפוליטי הראשון לזכות בבחירות דמוקרטיות בצ'ילה מאז 1958. ב-27 בפברואר 2010, שבועיים לפני השבעתו של פיניירה לנשיא, צ'ילה חוותה רעידת אדמה קטלנית בגודל 8.8 בסולם מגניטודה לפי מומנט. הצבא הצ'יליאני העביר יותר מ-10,000 חיילים לאזורים ההרוסים סביב מוקד רעידת האדמה כדי לכוון את פעולות השיקום המקדימות ולחלץ פצועים מתחת להריסות. כשפיניירה הושבע לנשיאות ב-11 במרץ בטקס שכלל רעידות משנה, חלק ניכר מהכאוס של ימי האסון הראשונים פחת ומאמצי השיקום כבר היו על כנם.
עד יוני הוקמו למעלה מ-50,000 בתים ארעיים, וסבסוד דיור הועבר לרבים שנותרו ללא מחסה. כעבור שנה חלק מהעקורים טרם עברו להתגורר בקבע, ואזורי החוף שנפגעו מהצונאמי עדיין התקשו להתאושש מהפגיעה בענפי הדייג והתיירות. עם זאת, תיקונים תשתיתיים, כולל אלו בכבישים מהירים ונמלי תעופה, הסתיימו במהרה יחסית. ביולי 2013 הממשלה דיווחה כי כ-74 אחוזים מ-222,000 פרויקטים לבנייה מחדש של בתים הסתיימו. שאר הפרויקטים הושלמו ברובם עד אמצע שנת 2014. המאמץ הממשלתי לנהל את המשבר שלאחר רעידת האדמה מילא חלק נרחב מהקדנציה הראשונה של פיניירה.
נשיא צ'ילה > קדנציה ראשונה, 2010 - 2014 > ההתפתחות הכלכלית

במהלך הקדנציה הראשונה של פיניירה כלכלת צ'ילה חוותה עלייה שנתית של מעל חמישה אחוזים, מעל מיליון עבודות חדשות הוקמו, חלק נרחב בתמיכה ממשלתית שלאחר רעידת האדמה ב-2010, והשכר הממוצע עלה בעוד אחוז האזרחים מתחת לקו העוני ירד בחדות. לקראת התמודדותו לקדנציה שנייה בבחירות לנשיאות ב-2017, פיניירה טען בנוגע לממשלתו הראשונה כי: ”הייתה לנו ממשלה טובה באמת, שבמסגרתה כל גורם חברתי וכלכלי בצ'ילה השתפר, אך כעת יש לי ניסיון רב יותר, וניסיון נחשב.”
נשיא צ'ילה > קדנציה שנייה, 2018 ואילך > המשבר הכלכלי והמחאות

באוקטובר 2019 פרץ בצ'ילה גל מחאות על רקע כלכלי. במהלך המחאה נהרגו 19 בני אדם. ההפגנות החלו כאשר סטודנטים מחו נגד העלייה במחיר הנסיעה בתחבורה ציבורית בשעות עומס. העלייה הייתה קטנה אך הוטלה במהלך אי שביעות רצון הולכת וגוברת מעליית תעריפים כללית. המונים התכנסו בעצרות שלוות כדי לדרוש שינויים במדיניות ההגנה החברתית, כולל פנסיה, חינוך ובריאות. בהמשך פרצו מחאות אלימות; המשטרה לא הצליחה לשלוט במצב והפעילה אלימות בעצמה. ממשלת פיניירה הכריזה על מצב חירום ב-19 באוקטובר 2019, והטילה על צבא צ'ילה את האחריות להחזיר את הסדר בבירה. עד יולי 2020 כבר שככו ההפגנות, אך התמזגו לביקורת פופולרית על תגובת הממשלה להתפרצות נגיף 2019-nCoV.
המשבר הכלכלי החל עוד במהלך כהונתה השנייה של בצ'לט, שממשלה השקיע רבות בהגדלת הוצאות הרשות המבצעת. פיניירה הודיע על שילובם של 5 מצבים בריאותיים נוספים לתפקוד מערכת הבריאות הלאומית במהלכם עוד בתחילת המשבר ב-2019. במקביל, פיניירה השאיר במקומה את המערכת הביורוקרטית שגבתה הוצאות רבות.
נשיא צ'ילה > קדנציה שנייה, 2018 ואילך > התוכנית להקמת חוקה חדשה

בשנת 1980, במהלך שלטון הדיקטטורה הצבאית בצ'ילה בראשותו של אוגוסטו פינושה, כוננה חוקה חדשה בצ'ילה שהוסדרה לפי צרכיו של המשטר האוטוקרטי. אף על פי שהחוקה עברה מספר תיקונים מאז סיומה של הדיקטטורה הצבאית, היא עודנה כוללת קטעים נרחבים שאינם מתאימים למצב הפוליטי הדמוקרטי הקיים, כגון סעיף 9 לחוקה, הבנוי כדי להגדיר גורמי אופוזיציה בתור טרוריסטים ולהרחיק אותם ממעורבות פוליטית. נוסף על כך, החוקה מעניקה סמכויות נרחבות למוסד הנשיאות כפי שאין בדרך כלל ברוב הרפובליקות הדמוקרטיות. רק לנשיא ישנה הסמכות להטיל או לבטל מס, להסדיר מחדש חקיקות הנוגעות לפנסיה, להסדיר מחדש חוקים הנוגעים לביטחון פנים ועוד סמכויות.
לנוכח התסיסה האזרחית ומשבר התפרצות נגיף הקורונה, ממשל פיניירה הביע תמיכה בכתיבתה של חוקה חדשה ופחות סמכותנית לצ'ילה. ב-25 באוקטובר 2020, בנקודת שיא של התסיסה האזרחית והמחאות, התקיים משאל עם שבמהלכו 78.28% מהמצביעים תמכו בהקמת חוקה חדשה ו-78.99% מהמצביעים תמכו בוועדה חוקתית שחבריה יבחרו בהצבעה כללית עבור כתיבת החוקה.
חייו האישיים

היה נשוי לססיליה מורל מונטס ואב לארבעה ילדים.
הערות שוליים

↑  Sebastián Piñera Echeñique — Senator, Reseñas parlamentarias — Biblioteca del Congreso Nacional de Chile
↑  #1064 סבסטיאן פיניירה (#1064 Sebastian Piñera & family), באתר מגזין פורבס (Forbes)
↑  "Chile election: Conservative Piñera elected president". BBC News (באנגלית בריטית). 2017-12-17. נבדק ב-2024-02-07.
↑  "Sebastian Pinera | Biography, Facts, & Presidency". Encyclopedia Britannica.
↑  סוכנויות הידיעות, הפגנת המיליון בצ'ילה, בוליביה עלתה על הגגות, באתר ynet, 26 באוקטובר 2019
| נשיאי צ'ילה צ'ילה |
| --- | --- | --- |
| תהליך העצמאות של צ'ילה | מנואל בלנקו אנקאלדה • אגוסטין איז'גוירה • רמון פרייר • פרנסיסקו אנטוניו פינטו • פרנסיסקו רמון ויקוניה אי לראין • פרנסיסקו אנטוניו פינטו • פרנסיסקו רמון ויקוניה אי לראין • חוסה תומאס אובאייה • פרנסיסקו רואיז-טאגל • חוסה תומאס אובאייה |  |
| הרפובליקה השמרנית בצ'ילה | חוסה חואקין פרייטו • מנואל בולנס • מנואל מונט |  |
| הרפובליקה הליברלית בצ'ילה | חוסה חואקין פרס • פדריקו ארז'וריז זאנארטו • אניבל פינטו • דומינגו סנטה מריה • חוסה מנואל בלמסדה |  |
| הרפובליקה הפרלמנטרית בצ'ילה | חורחה מונט • פדריקו ארז'וריז אצ'אורן • גרמן ריאסקו ארז'וריז • פדרו מונט • אמיליאנו פיגוארואה • רמון בארוס לוקו • חואן לואיס סנפואנטס • ארתורו אלסנדרי • אמיליאנו פיגוארואה |  |
| הרפובליקה הנשיאותית בצ'ילה | קרלוס איבנייס דל קמפו • חואן אסטבאן מונטרו • קרלוס דאבילה • ארתורו אלסנדרי • פדרו אגויר קרדה • חואן אנטוניו ריוס • גבריאל גונסאלס וידלה • קרלוס איבנייס דל קמפו • חורחה אלסנדרי • אדוארדו פריי מונטאלבה • סלבדור איינדה |  |
| הדיקטטורה הצבאית בצ'ילה | אוגוסטו פינושה |  |
| הרפובליקה העכשווית של צ'ילה | פטריסיו איילווין • אדוארדו פריי רואיס-טאגלה • ריקארדו לאגוס • מיצ'ל בצ'לט • סבסטיאן פיניירה • מיצ'ל בצ'לט • סבסטיאן פיניירה • גבריאל בוריץ' |  |
| --- | --- |
בקרת זהויות :  NLI: 987012501054505171  PLWABN: 9810586104405606  BNC: 000073957  GND: 1050879333  ISNI: 0000 0000 7954 2603  LCCN: nr88007411  NKC: xx0117938  NTA: 133824918  SNAC: w6zh48z2  SUDOC: 156215004  VIAF: 121328463   WorldCat (עם VIAF): 121328463 
סמל קמפיין הבחירות של פיניירה
נמרון

ערך זה עוסק בסוג חתולים אמריקאים. אם התכוונתם לחתולים גדולים מנומרים, ראו .
| נמרון |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
תת־משפחה:: חתולים קטנים
סוג:: נמרון
שם מדעי
 Leopardus ‏גריי, 1842
תחום תפוצה


נמרון (שם מדעי: Leopardus), סוג במשפחת החתוליים, הכולל עשרה מינים החיים בצפון אמריקה ובדרום אמריקה. בעבר סווגו מיני הנמרונים תחת הסוג חתול. עשרת המינים הם:
אוצלוט (Leopardus pardalis)
נמרון מרגיי (Leopardus wiedii)
נמרון מנוקד (Leopardus tigrinus)
חתול קולוקולו Leopardus colocolo
נמרון פנטנל (Leopardus braccatus)
נמרון הפמפס (Leopardus pajeros)
חתול ג'ופרי (Leopardus geoffroyi)
חתול קודקוד (Leopardus guigna)
נמרון האנדים (Leopardus jacobita)
נמרון דרומי (Leopardus guttulus) – התגלה ב-2013
מאפיינים

לסוג הנמרון פרווה מנומרת, וצבעים הדומים לצבעי הקרקע הנעים בין חום חיוור לחום בהיר ואפור. אוזניהם הקטנות מעוגלות, הנחיריים שלהם מופרדות לגמרי ויש להם פחות כרומוזומים מאשר לחתולים האחרים.
גלריה

נמרון ג'ופרי
אוצלוט
נמרון מנוקד
נמרון הפמפס
נמרון האנדים
ראו גם

חתול ערבות
הערות שוליים

↑  Trigo, Tatiane C., et al. "Molecular Data Reveal Complex Hybridization and a Cryptic Species of Neotropical Wild Cat.", Current Biology (2013).
| חתוליים |
| --- | --- | --- |
| חתולים קטנים | חתולים קטנים |  |
| חתול | חתול חולות • חתול ביצות • חתול שחור-רגל • חתול מדבר סיני • חתול בר (חתול הבית) |   |
| חתול פאלאס (סוג ומין יחיד) | חתול פאלאס |   |
| חתול זהוב | חתול זהוב אסייתי • חתול זהוב בורנאי |   |
| חתול נמרי | חתול נמרי בנגלי • חתול דגים נמרי • חתול נמרי שטוח-ראש • חתול נמרי כהה • חתול נמרי סונדי |   |
| שונר | שונר צפוני • שונר קנדי • שונר איברי • שונר מצוי |   |
| קרקל | קרקל • חתול זהוב אפריקני |   |
| סרוואל (סוג ומין יחיד) | סרוואל |   |
| נמרון | אוצלוט • מרגיי • נמרון מנוקד • חתול קולוקולו • נמרון הפנטנל • נמרון הפמפס • נמרון ג'ופרי • חתול קודקוד • נמרון האנדים • נמרון דרומי |   |
| פומה | פומת ההרים • יגוארונדי |   |
| חתול שיש (סוג ומין יחיד) | חתול שיש |   |
| חתולים גדולים | חתולים גדולים |   |
| נמר ערפילי | נמר ערפילי מצוי • נמר ערפילי בורנאי |  |
| ברדלס (סוג ומין יחיד) | ברדלס |  |
| פנתר | אריה • טיגריס • נמר • יגואר • נמר השלג |  |
| --- | --- |
בקרת זהויות :  NLI: 987007537007005171 
ערך זה הוא קצרמרבנושא יונקים. אתם מוזמנים לתרום לוויקיפדיה ו.
סטפן אומאונגה

סטפן רישי אומאונגה (בצרפתית: Stéphane Richi Oméonga; נולד ב-27 במרץ 1996 ברוקור שבבלגיה) הוא כדורגלן בלגי המשחק בעמדת הקשר בקבוצת בני סכנין.
קריירת מועדונים

אומאונגה שיחק בקבוצות אבלינו, גנואה, היברניאן, סרקל ברוז' ופסקארה.
בחודש אוגוסט 2021 חתם בליבינגסטון מליגת העל הסקוטית.
קריירה בינלאומית

אומאונגה היה חלק מסגל נבחרת בלגיה עד גיל 21.
סיירה מאסטרה

| --- | --- |

 מידע כללי
 גובה:  1,974 מטר (פיקו טורקינו)
 מדינה:  קובה 
 מיקום:  Granma Province, קובהקובה
 אורך הרכס:  240 ק"מ 
 קואורדינטות:  20°04′11″N 76°25′32″W﻿ / ﻿20.06972°N 76.42556°W﻿ / 20.06972; -76.42556
  (למפת קובה מוגדלת) הוואנה סנטיאגו קמגואיי אולגין סנטה קלרה גואנטנמו ביאמו ויקטוריה דה לאס טונאס סיינפואגוס פינאר דל ריו  איי בהאמה הים הקריבי מפרץ מקסיקוסיירה מאסטרה(למפת קובה רגילה) הוואנה סנטיאגו קמגואיי אולגין סנטה קלרה גואנטנמו ביאמו ויקטוריה דה לאס טונאס סיינפואגוס פינאר דל ריו  איי בהאמה הים הקריבי מפרץ מקסיקוסיירה מאסטרה
 
צילום לווין של הסיירה מאסטרה
נופי הסיירה מאסטרה
סיירה מאסטרה (בספרדית: Sierra Maestra) הוא רכס הרים מיוער בדרום-מזרח קובה. זהו האזור הגבוה ביותר בקובה, ובו נמצאת הפסגה הגבוהה באי, פיקו טורקינו, שגובהה 1,974 מ' מעל פני הים. אורכו של הרכס כ-250 ק"מ, רוחבו כ-60 ק"מ, וגובהו הממוצע נע בין 300 ל-1,500 מ' מעל פני הים.
בתחומי הרכס ארבעה פארק לאומיים: פיקו טורקינו, דסאמבארקו דל גראנמה, סנטו דומינגו לה סייריטה ומָרֶאה דל פּוֹרְטִיוֹ.
בשל המבנה הטופוגרפי הקשה של הרכס (במיוחד ביחס לשאר המדינה, שהיא מישורית ברובה), והיותו מכוסה יערות, הוא שימש תנועות מחתרתיות שונות לאורך ההיסטוריה. בני הטאינו, בהנהגת גואמה פעלו מהרכס נגד הכיבוש הספרדי. בהמשך, החלו מלחמת עשר השנים ומלחמת העצמאות הקובנית באזור זה. בשנת 1956 הגיעו לסיירה מאסטרה אנשי תנועת ה-26 ביולי בהנהגת פידל קסטרו, וניהלו ממנה מלחמת גרילה נגד צבאו של פולחנסיו בטיסטה, עד שבסופו של דבר יצאו ממנה והשתלטו על קובה כולה.
נמל התעופה הבין-לאומי נג'מנה

נמל התעופה הבין-לאומי של נג'מנה (בערבית: مطار انجمينا الدولي, בצרפתית: Aéroport international de N'Djaména) הוא נמל תעופה בינלאומי הממוקם בנג'מנה, בירת צ'אד. זהו נמל התעופה הבינלאומי היחיד במדינה. נמל התעופה משמש כנמל התעופה אזרחי וגם כבסיס טיסה של חיל האוויר הצרפתי וחיל האוויר של צ'אד.
מאפייני נמל התעופה

נמל התעופה שוכן בגובה של 968 רגל (295 מ') מעל גובה פני הים. בנמל מסלול טיסה אחד מאספלט באורך 2,800 מטר וברוחב 45 מטר (9,186 רגל × 148 רגל).